**Suplement i Certifikatës për kualifikimin profesional,**

**BUJQËSI, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës.
* Të zbatojë standardet profesionale.
* Të zbatojë kuadrin ligjor që lidhet me veprimtarinë në bujqësi.
* Të zbatojë rregullat e mbrojtjes në punë dhe të ruajtjes së mjedisit.
* Të zbatojë parimet e zhvillimit të qëndrueshëm në kontekstin e bujqësisë.
* Të kryejë procese të thjeshta pune të marrjes së mostrës së tokës për analizë.
* Të kryejë procese pune të prodhimit të fidanëve të kulturave perimore në farishte.
* Të kryejë procese pune të prodhimit të fidanëve të kulturave drufrutore.
* Të kryejë procese pune të kultivimit të kulturave bujqësore.
* Të kryejë shërbime të thjeshta gjatë vegjetacionit të kulturave bujqësore.
* Të kryejë procese pune të vjeljes dhe të pas vjeljes së produkteve bujqësore.
* Të përdorë veglat dhe mjetet e thjeshta të punës në bujqësi.
* Të kryejë procese pune të shtimit të kulturave bujqësore.
* Të kryejë procese pune të përpunimit të thjeshtë të prodhimeve bujqësore.
* Të kryejë procese pune të përpunimit të thjeshtë të prodhimeve blegtorale.
* Të kryejë procese pune të përpunimit të thjeshtë të prodhimit foragjer.
* Të kryejë procese pune të mbledhjes së produkteve blegtorale.
* Të kryejë procese pune të të ushqyerit të kafshëve bujqësore.
* Të kryejë procese pune të kujdesit për kafshët bujqësore.
* Të kryejë procese pune të mirëmbajtjes së makinave bujqësore.
* Të komunikojë me etikë profesionale.
* Të përdorë burime informacioni, mjete platforma digjitale në funksion të veprimtarive bujqësore.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në kualifikimin profesional “Bujqësi”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës) në këtë drejtim profesional.

Ky arsimim profesional i jep individit mundësi t'i drejtohet tregut të punës si punonjës gjysmë i kualifikuar në ndërmarrje/ferma konvencionale dhe organike bujqësore dhe blegtorale, në kopshtari, në parqe, në agroturizëm, në sera, në fidanishte, në pemëtari, vreshtari, ferma të ullishtave, në fermat e mbarështimit të gjedhëve, dhënëve dhe dhive, derrave dhe shpendëve, kultivimit të bletëve, peshqve e specieve të tjera me interes ekonomik, në zooparqe apo në parqet natyrore, në klinikat veterinare ose veprimtari të tjera që veprojnë në fushën e bujqësisë dhe blegtorisë. Gjithashtu, individi mund të vetëpunësohet në kuadrin e një biznesi individual ose familjar në fushën e prodhimeve bujqësore. Me përfundimin e kualifikimit profesional “Bujqësi”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit III (njëvjeçar) ose në kualifikimin e nivelit IV (dyvjeçar) në KSHK, referuar nivelit III dhe IV të KEK. Pas përfundimit të këtij niveli me arsimimin e mëtejshëm individi ka mundësi të vazhdojë nivelin IV në KSHK, referuar nivelit IV të KEK si dhe të drejtën e “Maturës Shtetërorë Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).